CELEX: 32017R1228
Language: bg
Date: 2017-03-20 00:00:00
Title: Делегиран регламент (ЕС) 2017/1228 на Комисията от 20 март 2017 година относно условията за класифициране без изпитване на мазилки на основата на органични свързващи вещества, обхванати от хармонизиран стандарт EN 15824, и разтвори за външна и вътрешна мазилка, обхванати от хармонизиран стандарт EN 998-1, по отношение на тяхната реакция на огън (Текст от значение за ЕИП. )

8.7.2017   
            
            
               BG
            
            
               Официален вестник на Европейския съюз
            
            
               L 177/4
            
         ДЕЛЕГИРАН РЕГЛАМЕНТ (ЕС) 2017/1228 НА КОМИСИЯТА
   от 20 март 2017 година
   относно условията за класифициране без изпитване на мазилки на основата на органични свързващи вещества, обхванати от хармонизиран стандарт EN 15824, и разтвори за външна и вътрешна мазилка, обхванати от хармонизиран стандарт EN 998-1, по отношение на тяхната реакция на огън
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета (1), и по-специално член 27, параграф 5 от него,
   като има предвид, че:
   
               (1)
            
            
               С Делегиран регламент (ЕС) 2016/364 на Комисията (2) беше въведена система за класифициране на експлоатационните показатели на строителните продукти по отношение на реакцията им на огън. Мазилките на основата на органични свързващи вещества и разтворите за външна и вътрешна мазилка попадат сред строителните продукти, по отношение на които се прилага посоченият делегиран регламент.
            
         
               (2)
            
            
               С изпитвания вече беше доказано, че мазилките на основата на органични свързващи вещества, обхванати от хармонизиран стандарт EN 15824, и разтворите за външна и вътрешна мазилка, обхванати от хармонизиран стандарт EN 998-1, имат стабилни и предсказуеми експлоатационни показатели по отношение на тяхната реакция на огън, при условие че отговарят на някои изисквания относно максималното съдържание на органични вещества в продукта, максималната маса, полагана на единица площ от основата, и реакцията на огън на основата.
            
         
               (3)
            
            
               Поради това за мазилките на основата на органични свързващи вещества, обхванати от хармонизиран стандарт EN 15824, и за разтворите за външна и вътрешна мазилка, обхванати от хармонизиран стандарт EN 998-1, следва да се счита, че при тези условия отговарят на определен клас на експлоатационни показатели за реакция на огън, определени в Делегиран регламент (ЕС) 2016/364, без да е необходимо допълнително изпитване,
            
         ПРИЕ НАСТОЯЩИЯ РЕГЛАМЕНТ:
   Член 1
   За мазилките на основата на органични свързващи вещества, обхванати от хармонизиран стандарт EN 15824, и за разтворите за външна и вътрешна мазилка, обхванати от хармонизиран стандарт EN 998-1, които отговарят на условията, определени в приложението, се счита, че без изпитване отговарят на класовете на експлоатационни показатели, посочени в приложението.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 март 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 88, 4.4.2011 г., стр. 5.
   
      (2)  Делегиран регламент (ЕС) 2016/364 на Комисията от 1 юли 2015 г. относно класифицирането на експлоатационните показатели за реакцията на огън на строителните продукти в съответствие с Регламент (ЕС) № 305/2011 на Европейския парламент и на Съвета (ОВ L 68, 15.3.2016 г., стр. 4).
   
      ПРИЛОЖЕНИЕ
      
                  Продукти (1)
                  
               
               
                  Максимално съдържание на органични вещества (2)
                  
                  (тегловни %)
               
               
                  Максимална маса на единица площ (3)
                  
                  (kg/m2)
               
               
                  Клас (4)
                  
               
            
                  Мазилки на основата на органични свързващи вещества, обхванати от хармонизиран стандарт EN 15824
               
               
                  ≤ 9,0
               
               
                  ≤ 4,0
               
               
                  B-s2, d0
               
            
                  Мазилки на основата на органични свързващи вещества, обхванати от хармонизиран стандарт EN 15824,
                  и
                  разтвори за външна и вътрешна мазилка, обхванати от хармонизиран стандарт EN 998-1
               
               
                  ≤ 2,5
               
               
                  ≤ 6,0
               
               
                  A2 — s1, d0
               
            
                  ≤ 4,0
               
               
                  ≤ 4,0
               
            
                  ≤ 5,0
               
               
                  ≤ 2,0
               
            
         (1)  Продукти, които се доставят под формата на паста или прах и се използват за външно и вътрешно покритие на стени, колони, преградни стени и тавани. Експлоатационните показатели на основите трябва да бъдат поне клас A2 — s1, d0, а плътността не трябва да бъде по-малка от 525 kg/m3.
      
         (2)  Спрямо съдържанието на сухо вещество (съпоставимо с напълно изсъхналата мазилка, положена върху основата).
      
         (3)  Спрямо хидратирания продукт (във вид, годен за употреба).
      
         (4)  Клас по таблица 1 от приложението към Делегиран регламент (ЕС) 2016/364.